200 
mindre langstrakte og smækre, men ogsaa enkelte forholdsvis høje 
Former. Man kan derfor heller ikke godt opgjøre Eesnltatet saaledes, 
at den yngre Yaagmær er forholdsvis kort og høj, at den senere 
voxer fortrinsvis i Længden, for derefter igjen at indhente, hvad den 
paa denne Maade til en Tid relativt har tabt i den modsatte Dimension. 
Muligt er det dog, at Kontraktionsforhold indvirke noget paa det 
enkelte Exemplars Fysionomi. Skelettets Svaghed og Blødhed og 
Muskulaturens Styrke gjøre en saadan Antagelse ikke usandsynlig. 
— Til en Tid har jeg været tilbøjelig til at tro, at yngre Former 
kunde karakteriseres ved et meget stejlt Ansigts pr ofil og ved, 
at den tynde Del af Halen (Halestilken eller Haleroden) er for¬ 
holdsvis kort i Sammenligning med, hvad den er hos den ældre 
Yaagmær; men fortsatte Sammenligninger have lært mig heller 
ikke at lægge for megen Yægt, navnlig paa det først nævnte af 
disse Forhold, som vistnok for en Del vil være afhængigt af Hovedets 
bevægelige Deles indtrukne eller udstrakte Tilstand, dets Stilling 
i Dødsøjeblikket, dets ofte beskadigede Tilstand o. s. v. Halens 
tvndere Del har hos de mere langstrakte Exemplarer slet ingen 
naturlig Begrænsning mod den bredere Del; i slige Tilfælde vil det 
under alle Omstændigheder være endnu vanskeligere at opretholde 
en Distinktion som den ovenfor antydede. Hovedets Længde 
indeholdes fra henved 7 til omtrent 9 Gange i Totallængden, og der 
er maaske i denne Henseende en temmelig jævn Ændring at spore; 
det næst mindste Exemplar har saaledes et forholdsvis stort Hoved 
(1:6,9), det største og næststørste et forholdsvis lille (c. 1:9). Det 
synes ogsaa, at Øjets Størrelse i det hele undergaar en relativ 
Formindskelse med Alderen; Øjekredsens Tværmaal forholder sig til 
Hovedets Længde som 1:3 a 3,9, saa at man ganske i Alminde¬ 
lighed kan sætte den lig med mellem Vs og 1 U af samme; dog 
er herved at bemærke, at de to Maal, som her sammenlignes, 
høre til dem, som det kun paa aldeles friske og vel bevarede 
Exemplarer er muligt at maale med fuld Sikkerhed og Nøjagtighed. 
Ogsaa Rygfinnens Middelhøjde (bestemt paa den i Tabellen 
angivne Maade) er underkastet en betydelig Variation; den for- 
